Document ID: /roh_data/filtered/fineweb-2-filterrobots_roh.jsonl.gz/25012

Il cumenzament da l'onn è er adina il temp per propiests. Ed in che vegn numnà savens è far sport, daventar pli fit u perder insaquants kilos. Per gidar in zic avain envidà l'instructura da fitness Ornella Poltéra en il studio. Durant in'ura ha'la respundì nossas e Vossas dumondas.
Dietas extremas
I dat bleras variantas per perder kilos e daventar pli fit. Far sport, mangiar pli pauc e pli sanadaivel. Quai èn las variantas las pli derasadas. I dat dentant er dietas fitg extremas. Sco per exempel la dieta da suc da citronas, la dieta da la glina e la dieta da 24 uras.
Quai stoda «effect da jojo» !
Suenter insaquantas emnas e mais far dieta, han ins lura forsa cuntanschì il success giavischà. Ma lura pudess vegnir il «effect da jojo» e tut ils kilos turnan puspè. Ma tge pon ins far encunter quel? Ornella Poltéra ha er tips per evitar quel.
Ils tips da passants a Cuira
Blers han gia empruvà da perder insaquants kilos u da daventar pli fit. La dieta la pli populara è da mangiar la mesadad. Ubain simplamain betg mangiar tschigulatta e glatsch, e lura vai tut da sez. Quai en scadin cas ils tips da passantas e passants.
RR actualitad 11:00